America

America (vel Americas cum plurale) es complexu de terras composito de Nord-America, Antillas, America centrale et Sud-America. Aliquo geographos considera America ut continente (continente americano), sed in modo geologico, es composito de duo continentes (Nord-America et Sud-America). In additione, in modo culturale, es generali diviso inter Anglo-America et Latino-America.

Nomine America, apparito in 1507, es derivato de nomine de exploratore florentino Amerigo Vespucci, primo europeo qui intellige que isto territorio reperto ab Christophoro Columbo in 1492 non es parte de Indias, sed novo continente.